Omklassificering af kommunale veje til private fællesveje 
Sagsfremstilling 
75.                 Omklassificering af kommunale veje til private fællesveje - Åbent 
  
  
SAGENS INDHOLD 
Byrådet vedtog på mødet 29. januar 2013, at der skal foretages en omklassificering af en række veje i kommunen i 
henhold til en nærmere specificeret vejliste. Ligeledes besluttede Byrådet, at der i god tid inden omklassificeringen 
af vejene skal fremlægges en sag til politisk behandling, hvor der belyses forskellige muligheder for at indgå 
driftsoverenskomster med de vejberettigede og foretages en nærmere beskrivelse af sagens samlede økonomi. 
  
Der skal i denne sag tages stilling til igangsætning af arbejdet med at udarbejde tilstandsrapporter, samt om 
lodsejerne skal have tilbud om en driftsoverenskomst for vedligeholdelse af vejene. 
  
Omklassificeringen betyder, at der i 2015 og 2016 skal udarbejdes tilstandsrapporter for 152 offentlige veje. 
Introduktion til tilstandsrapporterne fremgår af bilag 4. 
  
Lister med veje og stier, der skal omklassificeres, fremgår af bilag 1 og 2. Kort over de veje, der omklassificeres, 
fremgår af bilag 3. 
  
VURDERING 
Sagen omhandler omklassificering af: 
· 79,2 km offentlige veje til private fællesveje med tilhørende stier 
· 3,7 km private fællesveje til offentlige veje. 
  
I henhold til retningslinjerne for omklassificering er det fastsat, at restlevetiden på asfaltbelægninger m.v., ved 
aflevering til grundejerne, skal være mindst 25 %. Det er udgangspunktet for afleveringsforretningen i denne sag.  
  
For at beregne restlevetiden vurderes belægningens alder på baggrund af skadessummen ved anvendelse af 
Vejman.dk’s beregningsprincipper (Vejdirektoratets vejadministrationsprogram til beskrivelse af vejstatus og 
vejklasse). Da bestemmelsen af skadessummen er behæftet med nogen usikkerhed, er der indført en 
sikkerhedsfaktor på 1,25 for derved at lade evt. usikkerhed komme lodsejerne til gode. 
  
 
Teknik- og 
Miljøudvalget 
13. august 2015 
Sagsnr. 710-2010-
44066 
Dok.nr. 710-2015-
157900 
Sagsbehandler 
DPKMOH 
  
Tidl. politisk behandling 
BY, 29.01.13, pkt. 9 
Forventet sagsgang 
TM-U, ØK, BY  
Lovgrundlag 
Lov om offentlige veje og Lov om private 
fællesveje 
De 3,7 km private fællesveje foreslås omklassificeret til offentlige veje umiddelbart efter byrådsbeslutningen. Der er 
ikke særlige krav til procedure for skriftlig meddelelse til grundejerne og heller ikke krav om offentliggørelse.  
  
Vejene vil blive udskilt fra matriklen med kommunen som vejejer. Det har den praktiske betydning, at det, ved 
eksempelvis graveansøgninger, vil være administrativt lettere, når kommunen står som vejejer. 
  
Teknik og Kultur har udarbejdet forslag til serviceordning (driftsoverenskomst) for almindelig vedligeholdelse af 
private fællesveje. Ordningen forudsætter et kvalificeret flertal af grundejere, der hæfter for 2/3 af udgifterne til vejens 
vedligeholdelse. Ordningen kan herefter pålægges samtlige grundejere ved den aktuelle vej. 
  
Allerede eksisterende private fællesveje vil blive tilbudt samme serviceordning. 
  
Forslag til serviceordning for private fællesveje i bymæssig bebyggelse er vedlagt sagen som bilag 5, og forslag til 
serviceordning for private fællesveje på landet fremgår af bilag 6. 
  
Kommunen kan kun opkræve de faktiske udgifter, tillige med et administrationstillæg på op til 9 % af udgifterne. 
Kommunen skal endvidere sørge for, at arbejderne udføres billigst muligt. 
  
Kommunens udførelse af vedligeholdelsesopgaver baserer sig på ordninger, der er indgået med hjemmel i 
privatvejsloven, og kommunens udførelse vil derfor ikke være i strid med kommunalfuldmagten. 
  
Såfremt kommunen og de berørte grundejere er enige, kan udarbejdelse af tilstandsrapport undlades. 
  
Kommunen kan tidligst træffe beslutning om omklassificering til privat fællesvej 4 år efter offentliggørelsen af 
afgørelsen om den påtænkte nedklassificering af veje og senest 6 år efter offentliggørelsen. 
  
ØKONOMI 
Udgifterne til forbedring af vejene, inden overdragelse til grundejerne, ligger i størrelsesordenen 4,0 mio. kr. Teknik 
og Kultur vurderer, at den årlige merudgift til drift af vejene ligger under 50.000 kr. 
  
Konsulentudgifterne til udarbejdelse af tilstandsrapporter og den matrikulære samt tingbogsmæssige berigtigelse 
skønnes at beløbe sig til 1,3 mio. kr. 
  
Udgifterne til istandsættelse og konsulentarbejder finansieres over vejbudgettet, idet belægningsarbejderne vil indgå 
i den årlige prioritering. Midlerne fordeles således: 
  
· 1,0 mio. kr. i 2015 til konsulentarbejder 
· 2,3 mio. kr. i 2016 til konsulentarbejder og istandsættelse af vejene 
· 2,0 mio. kr. i 2017 til istandsættelse af vejene. 
  
Den skønsmæssige driftsreduktion ved overdragelse af ansvaret for vejvedligeholdelsen er tidligere vurderet til 2,1 
mio. kr. årligt for 105 km veje. 
  
Vurderingen nu er, at nedklassificering af 79,2 km veje vil medføre en besparelse på 1,6 mio. kr. årligt inklusive 
udgift til vintervedligeholdelse, når omklassificeringen er fuld indfaset. Driftsreduktionen er indregnet i budgettet med 
0,8 mio. kr. i 2017 og 1,6 mio. kr. i 2018 og fremad. 
  
Der vil i forbindelse med budgetlægningen for 2016-19 blive fremlagt forslag til udvidelse af anlægsbudgettet, der 
giver Byrådet mulighed for at beslutte at aflevere vejene til de vejberettigede med en restlevetid på mere end de 
lovpligtige 25 %. 
  
INDDRAGELSE 
Teknik og Kultur har løbende svaret på henvendelser til borgere, der primært har spurgt til tidspunkt for endelig 
beslutning og om processen for nedklassificering. 
  
Teknik og Kultur vil løbende inddrage borgerne efter behov, evt. ved lokale informationsmøder. 
  
De reviderede vejlister vil blive offentliggjort på kommunens hjemmeside og i dagspressen. 
  
INDSTILLING 
Direktøren for Teknik og Kultur indstiller til Byrådet: 
  
1. At gennemføre omklassificering af 79,2 km offentlige veje og 3,7 km private fællesveje i henhold til reviderede 
vejlister. 
2. At udarbejdelsen af tilstandsrapporter igangsættes. 
3. At grundejerne tilbydes en driftsoverenskomst for vedligeholdelse af private fællesveje i bymæssig bebyggelse og 
for vedligeholdelse af private fællesveje på landet. 
4. At udgifterne til forbedring af vejene samt konsulentudgifter fordeles med 1,0 mio. i 2015, 2,3 mio. kr. i 2016 og 
2,0 mio. kr. i 2017. Udgifterne afholdes over asfaltbudgettet ved de årlige prioriteringer af asfaltopgaver. 
  
  
Bilag 
  
  
  
  
Teknik- og Miljøudvalget, 13. august 2015: 
Fraværende: Ingen 
  
Ad 1, 2 og 4. Indstilles godkendt 
  
Ad 3. Forslag til driftsoverenskomst for vedligeholdelse af private fællesveje sendes tilbage til fornyet 
behandling i forvaltningen og senere politisk behandling. Udgangspunktet er, at driftsoverenskomsterne 
hovedsageligt koncentreres om opgaver, som vedrører vejbelægning, kantsten og evt. fortove mv. 
  
Bilag 1 - Vejliste for off. veje der nedklassificeres 
- juni 2015 
710-2015-181518 
Bilag 2 - Vejliste for private fælles veje der 
opklassificeres - juni 2015 
710-2015-181524 
Bilag 3 - Kort over de veje, der omklassificeres 
710-2015-213246 
Bilag 4 - Introduktion til tilstandsrapporter 
710-2015-164066 
Bilag 5 - Forslag til driftsoverenskomst - 
bymæssig bebyggelse 
710-2014-275342 
Bilag 6 - Forslag til driftsoverenskomst - på landet 
710-2014-275352 
